Държавен вестник, бр. 50, 2025 г., стр. 47

БРОЙ  50	
Д Ъ Р Ж А В Е Н  В Е С Т Н И К 	
СТР.  47   
в) в т. 3 думите „на трети етап от класи­
рането“ се заменят със „след трите етапа на 
класиране“.
2. Алинея 2 се отменя.
§ 35. В наименованието на глава четвърта, 
раздел VII думите „с физически и сензорни 
увреждания, със специални образователни 
потребности“ се заменят със „с физически, 
със сензорни увреждания и със специални 
образователни потребности“.
§ 36. В чл. 95 се правят следните изменения 
и допълнения:
1. Създава се нова ал. 3:
„(3) Ученици със специални образовател­
ни потребности по чл. 120, ал. 7 ЗПУО може 
да се приемат по документи в профили и в 
специалности от професии, които не са проти­
вопоказни на здравословното им състояние.“
2. Досегашната ал. 3 става ал. 4 и в нея 
думите „по ал. 1 и 2“ се заменят с „по ал. 1, 
2 и 3“, а думите „юрист и лекар педиатър“ се 
заменят с „юрист, лекар педиатър“.
§ 37. В чл. 96 се правят следните изменения 
и допълнения:
1. В ал. 1 запетаята след думата „потреб­
ности“ се заличава.
2. В ал. 2:
а) в основния текст след думата „Учениците“ 
се добавя „по чл. 95, ал. 1 и 2“;
б) в т. 3 думите „районна експертна ле­
карска консултативна комисия“ се заменят с 
„териториална експертна лекарска комисия 
(ТЕЛК), или решение на национална експертна 
лекарска комисия (НЕЛК), както и оригинал 
на медицинско свидетелство, издадено от об­
щопрактикуващия лекар на ученика, за липса 
на противопоказания при кандидатстване по 
профил, специалност от професия“;
в) в т. 5 накрая след думата „детето“ се 
поставя тире и се добавя „за учениците по 
чл. 95, ал. 2, настанени в приемни семейства“.
3. Създават се ал. 3 и 4:
„(3) Учениците по чл. 95, ал. 3 подават от 
15 април до 2 май заявление за насочване за 
обучение в профили или в специалности от 
професии в регионалния център за подкрепа 
на процеса на приобщаващото образова­
ние при условията и по реда на Наредбата 
за приобщаващото образование, приета с 
ПМС № 232 от 2017 г.
(4) Заявлението по ал. 3, становището на 
регионалния екип за подкрепа за личностно 
развитие на децата и учениците със специал­
ни образователни потребности за насочване 
за обучение в профили или в специалности 
от професии, както и всички документи на 
ученика, се изпращат по служебен път от ди­
ректора на регионалния център за подкрепа 
на процеса на приобщаващото образование 
на комисията по чл. 95, ал. 4 в регионалното 
управление на образованието.“
§ 38. Член 97 се отменя.
§ 39. В чл. 98 се правят следните изменения 
и допълнения:
1. В ал. 2 след думата „учениците“ се добавя 
„по чл. 95, ал. 1 и 2“.
2. Алинея 3 се изменя така:
„(3) Броят на учениците, насочени по реда 
на ал. 1 на места, определени с държавния 
план-прием в паралелка за профилирана под­
готовка, професионална подготовка, не може 
да надвишава 5 ученици, от които учениците 
със специални образователни потребности, 
включително учениците със специални обра­
зователни потребности по чл. 120, ал. 7 ЗПУО, 
не може да са повече от 3.“
3. В ал. 4 думите „допълнителния план-при­
ем“ се заменят с „допълнителния държавен 
план-прием“.
§ 40. Създава се чл. 106а:
„Чл. 106а. (1) Ученици може да се преместват 
в паралелки в същото училище над утвърде­
ния училищен план-прием, ако условията на 
физическата среда позволяват това:
1. със заповед на директора на училището 
в рамките на допустимия брой ученици в 
паралелка по чл. 61, ал. 4 от Наредбата за фи­
нансирането на институциите в системата на 
предучилищното и училищното образование;
2. когато броят на учениците във всички 
паралелки от съответния клас в училището 
е определен при условията на чл. 61, ал. 4 от 
Наредбата за финансирането на институциите 
в системата на предучилищното и училищ­
ното образование, със заповед на директора 
на училището, ако е получено разрешение на 
министъра на образованието и науката по реда 
на чл. 61, ал. 5 от Наредбата за финансирането 
на институциите в системата на предучилищ­
ното и училищното образование.
(2) Ученици може да се преместват в па­
ралелки в същото училище над утвърдения 
държавен, съответно допълнителен държавен, 
план-прием, ако условията на физическата среда 
позволяват това, със заповед на директора на 
училището след получено разрешение на ми­
нистъра на образованието и науката по реда на 
чл. 61, ал. 6 от Наредбата за финансирането на 
институциите в системата на предучилищното 
и училищното образование.“
§ 41. В чл. 107а се правят следните изме­
нения:
1. В ал. 1, т. 4 след думите „съответно в 
VIII или в XI клас“ се добавя „на централи­
зираното класиране съответно по раздел IV, 
раздел V и раздел VI“.
2. Алинея 4 се изменя така:
„(4) Ученикът се записва със заповед на 
директора на приемащото училище, ако са 
изпълнени изискванията по ал. 1 – 3 и с това 
не се надвишава утвърденият държавен, съот­
ветно допълнителен държавен, план-прием.“
3. Алинея 5 се изменя така:
„(5) Ако са изпълнени изискванията по 
ал. 1 – 3, но при преместването ще се надвиши